《赋山庵梅花》
宋代·舒岳祥

庭前梅花八九树，长为春风导先路。
他山消息未曾真，特与诗人映门户。
无情有性悟色空，将影和香作言语。
吴酥入酒斗轻萌，是雪是花并月咀。
折来烛下看横斜，素屏淡墨无声句。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。